ོངས་པའོ།།གཉིས་པ་ནི།མེ་ལོང་ཆུ་སྣོད་སོགས་སྔར་ལྟར་ལ།ཡི་དམ་གྱི་སྐུ་བརྙན་ཕྱག་མཚན་སོགས་གཡས་གཡོན་གོ་ལྡོག་པ་ཞིག་རང་གི་རྒྱབ་ཏུ་བཤམས་ནས་གཟུགས་བརྙན་མེ་ལོང་ལ་འཆར
བ་བྱས།དེ་ལ་མིག་ཡིད་གཏད་དེ་སྣང་ཡང་བདེན་པར་མ་གྲུབ་པའི་སྒྱུ་མ་ལ་ངེས་ཤེས་བསྐྱེད་དེ་ཡུན་རིང་དུ་བསྒོམ།དེ་ལ་སེམས་ཟིན་ནས་ལྷ་སྐུ་དེ་རང་དང་མེ་ལོང་གི་བར་དུ་ཡོད་པར་བསྒོམ་ལ་སྒྱུ་མར་སྦྱང་།གོམས་ནས་དེ

ཉིད་རང་ལུས་དང་བསྐྱེས་ཏེ་རང་ལུས་ལྷ་སྐུ་སྣང་སྟོང་སྒྱུ་མ་གཟུགས་བརྙན་ལྟ་བུ་བསྒོམས་པས།འབྱངས་པའི་རྟགས་ཁྱད་པར་གསུམ་ལྡན་ཏུ་འབྱུང་སྟེ།སྐུ་མདོག་པབར་སྣང་ལ་འཇའ་ཚོན་ཤར་བ་ལྟ་བུ་སྣང་ལ་རང་བཞིན་མེད་པ།རྒྱན།
ཆ་ལུགས་མེ་ལོང་ངོས་སུ་གཟུགས་བརྙན་ཤེར་བ་ལྟ་བུ་གསལ་ལ་མ་འདྲེས་པ།སྣང་ཚུལ་ཆུ་ནང་ཟླ་བ་ཤར་བ་ལྟ་བུ་ཡུལ་ཐམས་ཅད་ལ་ཁྱབ་པ་སྟེ།དེ་ལྟར་འབྱངས་ནས་སྣང་བ་ཐམས་ཅད་ལ་བསྲེ་ཞིང་འབྱངས་པར་མ་གྱུར་པར
བསྒོམ་མོ།།གཉིས་པ་ནི།རིམ་ལྔ་ལས།མེ་ལོང་ནང་གི་གཟུགས་བརྙན་གྱིས།།སྒྱུ་མའི་ལུས་ནི་ཤེས་པར་བྱ།།ཁ་དོག་རྣམས་ནི་འཇའ་ལྟ་བུ།།ཁྱབ་པ་ཆུ་ཡི་ཟླ་བའོ།།ཞེས་པས་སྣང་ཙམ་ནས་བདེན་
པས་སྟོང་པའི་གསལ་སྣང་ཁྱད་པར་ཅན་ལ་སྐྱེ་ལུས་ཞེས་བྱ་ཞིང་།དེ་ལམ་དུ་བྱེད་པ་ན།འཁོར་འདས་ཀྱི་ཆོས་ཐམས་ཅད་སྒྱུ་མའི་རང་གཟུགས་སུ་སྣང་བ་ནི་ཚིག་དོན་གྱི་སྐུ་ལུས་ཏེ་ཐོས་པས་གཏན་ལ་དབབ།ཡུལ
སྣང་དང་ཐ་མལ་གྱི་ལུས་ངག་ཡིད་གསུམ་སྒྱུ་མར་སྦྱོང་བ་ཕར་ཕྱིན་དང་ཐུན་མོང་བ་མ་དག་པའི་སྐུ་ལུས་དང་།དེ་དག་ལྷ་སྤུ་སྒྱུ་མ་ལྟ་བུར་བསྒོམ་པ་རྡོ་རྗེ་ཐེག་པ་ཐུན་མོང་མ་ཡིན་པ་དག་པའི་སྒྱུ་ལུས་ཏེ།སྤྱི་དོན་གྱི་སྐུ་ལུས་དེ་དག
བསྒོམས་པས་ཉམས་སུ་མྱོང་བས།མཐར་རླུང་སེམས་ཙམ་ལས་གྲུབ་པའི་ལྷ་སྐུར་ངང་གིས་ལྡངནུས་པ་སྦས་དོན་གྱི་སྐྱ་ལུས་ཀྱིས་མཚམས་སྦྱར་ནས་རྩ་རླུང་ཐིག་ལེ་སྒྲིབ་བྲལ་དུ་དག་པས་འཇའ་ལུས་སྒྱུ་མའི་སྐུ་ཅན་སྐྱོབ་པའི
ཟུང་འཇུག་རྒྱུ་དང་།འོད་གསལ་ལྷན་ཅིག་སྐྱེས་པའི་ཡེ་ཤེས་ཀྱིས་ལས་ཉོན་རྩ་བ་ནས་སྦྱངས་ཏེ་དྲི་བྲལ་སྒྱུ་མའི་ལོངས་སྐུ་མི་སློབ་པའི་ཟུང་འཇུག་འབྲས་བུའི་ཚུལ་གྱིས་འཐོབ་པར་འགྱུར་བ་ནི་མཐར་ཐུག་གི་སྒྱུ་ལུས་སོ།།

ཞི་པ་དོན་དམ་འོད་གསལ་གྱི་རྣལ་འབྱོར་ལ་གཉིས།དངོས་དང་ཞར་བྱུང་ངོ་།།དང་པོ་ལའང་བསྒོམངོན་དང་ངོ་སྤྱོད་དོ།།དང་པོ་ལྔ་རིལ་འཛིན་དང་རྗེས་གཞིག་གཉིས་ཀྱི།
དང་པོ་རིལ་འཛིན་གྱི་འོད་གསལ་ལ་བསླབ་པ་ནི།རང་ལྷར་གསལ་བའི་ཐུགས་ཀའི་ཧཱུཾ་གི་འོད་ཟེར་གྱི་ལུས་ཐམས་ཅད་གང་།ལྷ་སྐུ་དེ་ཉིད་སྟོང་ནས་སླད་དང་།སྨད་ནས་སྟོད་དུ་འདུས་ཏེ་ཐུགས
ཀའི་ཧཱུཾལ་ཐིམ།དེ་ཡང་ཞབས་ཀྱུ་ཧ་ཡིག་ལ།ཧེ་མགོ་བོ་ལ།མགོ་བོ་ཟླ་ཚེས་ལ།ཟླ་ཚེས་ཐིག་ལེ་ལ།དེའང་ནང་ཤིན་ཏུ་ཕྲ་བར་བསྡུས་ཏེ་སེམས་ཡུན་རིང་དུ་བཟུང་།མཐར་དེ་ཡང་ཡལ་བར་མོས་ལ་རྟོག་མེད་ཀྱི་འོད་
གསལ་ལ་ཅི་གནས་སུ་མཉམ་པར་བཞག་སྟེ་དེ་ལྟར་ཡང་ཡང་བསྒྱུར་ལ་སྦྱོང་ངོ་།།གཉིས་པ་ནི།རང་ལྷའི་སྐུ་སྔར་བཞིན་གསལ།སྣོད་དང་བཅུད་ཐམས་ཅད་མེ་ལོང་ལ་ཧས་བཏབ་པ་ཡལ་བ་ལྟར་དུས་གཅིག་ཏུ་འོད་དུ་ཞུ་ནས།།
ང་ཡང་ཧཱུཾ་ལ་བསྡུ་བ་སོགས་གོང་བཞིན་བྱ།འོད་གསལ་མི་ཟིན་པའི་རྒྱུ་སྤང་ཞིང་ཟིན་པའི་རྒྱུ་བསླུབ་ལ་དེ་ལྟར་ཡང་ནས་ཡང་དུ་བསྒོམ་ཞིང་།ཁྱད་པར་གཉིད་དུ་འགྲོ་ཁར་ནན་ཏན་ཏུ་བསྒོམས་པས་སྲབ་མཐུག་གི་འོད་གསལ་གང
རུང་ཟིན་ཅིང་རིམ་པར་ཇེ་བརྟན་ཏུ་འགྲོའོ།།གཉིས་པ་ནི།རྒྱུད་བླར།སེམས་ཀྱི་རང་བཞིན་འོད་གསལ་གང་ཡིན་པ།།དེ་ནི་ནམ་མཁའ་བཞིན་ཏུ་འགྱུར་མེད་དོ།།ཞེས་གཟོད་མ་ནས་རྣམ་པར་དག་ཅིང་རང་བཞིན་གྱིས་འོད།
གསལ་བའི་ཆོས་ཁམས་ཉིད་འོད་གསལ་གྱི་མཚན་ཉིད།དེ་ལམ་དུ་བྱེད་པ་ན།ཚིག་གི་དོན་གནས་ལུགས་གཞིའི་འོད་གསལ་དེ་ཉིད་ལུང་རིགས་ཀྱིས་དཔྱད་པ་དང་ཉམས་མྱོང་གི་སྟོབས་ཀྱིས་ཆོས་ཐམས་ཅད་སྐྱེ་མེད་སྟོང་ཉིད་དུ

རྟོགསས་པ་ཕར་ཕྱིན་དང་ཐུན་མོང་བའི་སྤྱི་དོན་གྱི་འོད་གསལ།རི་ལ་འཛིན་རྗེས་གཞིག་གང་རུང་གིས་ཆོས་ཐམས་ཅད་འོད་གསལ་དུ་འཇུག་པ་རྡོ་རྗེ་ཐེག་པ་ཐུན་མོང་མིན་པའི་སྤྱི་དོན་གྱི་འོད་གསལ་སྦོམས་ཤིང་འདྲིས་པ་ལས།རླུང་སེམས།
བུ་མར་ཞུགས་གནས་ཐིམ་གསུམ་ལས་བྱུང་བའི་དཔེའི་ཡེ་ཤེས་མྱོང་ཐོག་ཏུ་རང་ངོ་འཕྲོད་པ་སྦས་དོན་གྱི་འོད་གསལ་གྱིས་མཚམས་སྦྱར་ནས།ཆོས་ཉིད་རྣམ་པར་མི་རྟོག་པའི་ཡེ་ཤེས་ཀྱི་སྟོང་ཉིད་མངོན་སུམ་དུ་རྟོགས་པ་སློབ་པའི་
གནས་སྐབས་དང་།ཆོས་ཐམས་ཅད་ཡེ་ཤེས་སུ་རྫོགས་ཏེ་འོད་གསལ་མ་བུ་འདྲེས་པས་ཆོས་སྐུ་ཀློང་འབྱམས་སུ་གྱུར་པ་ནི་མི་སློབ་པའི་གནས་སྐབས་ཏེ་མཐར་ཐུག་གི་འོད་གསལ་ལོ།།ཁྱད་པར་ལམ་སྒོམ་པའི་ཚེ།
སྲབ་མཐུག་ཉམས་རྟོགས་ཀྱི་འོད་གསལ་འཆར་ཚུལ་སོགས་དབྱེ་བ་ཕྲ་མོ་ནི་གཞན་ལས་ཤེས་པར་བྱའོ།།གཉིས་པ་ཞར་བྱུང་ཟུང་འཇུག་གི་རྣལ་འབྱོར་ལ་བསླབ་པ་ལ་གཉིས་ཏེ།བསྒོམདོན་དང་།ངོ་སྤྲོད་དོ།།དང་པོ
།དེའང་གོང་སྨོས་དག་པའི་སྒྱུ་ལུས་དང་འོད་གསལ་དག་གི་གྲུབ་དོན་གྱི་ཚུལ་དུ་འབྱུང་བ་སྟེ།མཉམ་བཞག་ཏུ་ལྷ་སྐུ་སྣང་ལ་རང་བཞིན་མ་གྲུབ་པ་ལ་བློ་བཞག་པའི་སྣང་ཆ་དེ་དང་།དེ་ཉིད་དམིགས་པ་ཐམས
ཅད་དང་བྲལ་བའི་སྟོང་པ་ཉིད་ཀྱི་ངང་དུ་བསྡུས་པའི་སྟོང་ཆ་དེ་ཉིད།རྗེས་ཐོབ་ཏུ་ཟུང་དུ་འཇུག་པའི་ཚུལ་གྱིས།རྟོག་མེད་ཀྱི་འོད་གསལ་དེ་ལས་རླུང་སེམས་ཙམ་ལས་གྲུབ་པའི་ལྷ་སྐུ་སྣང་སྟོང་སྒྱུ་མ་ལྟ་བུ་རང་ཤར་བ་ལ་
བསླབ་པ་ལ་སྐབས་འདིར་ཟུང་འཇུག་གི་བརྡར་བཞག་གོ།།གཉིས་པ་ནི།བདེན་གཉིས་དབྱེར་མེད་ཚིག་དོན་གྱི་ཟུང་འཇུག་ཐོས་པ་ལ་བརྟེན་ནས།སྟོང་དང་རྟེན་འབྱུང་དབྱེར་མེད་དུ་རྟོགས་པ་ནི་ཕར་ཕྱིན་པའི

སྤྱི་དོན་དང་།རིལ་འཛིན་རྗེལ་གཞིག་གང་རུང་ལས་ལྷ་སྐུར་ལྡང་བ་སྔགས་ཐུན་མིན་གྱི་སྤྱི་དོན་གྱི་ཟུང་འཇུག་སྟེ།དེ་ལས་རླུང་དབུ་མར་ཐིམ་པའི་སྟོང་པ་བཞི་བསྐྱེད་ནུས་པ་ནས་དཔེའི་འོད་གསལ་དང་།
སྦས་དོན་གྱི་སྐུ་ལུས་ཐོབ་སྟེ།རླུང་སེམས་ལྷ་སྐུ་སྣང་སྟོང་དུ་ལྡང་བ་སྦས་དོན་གྱི་ཤུང་འཇུག་དང་།ས་དང་པོ་ནས་བཅུ་གཉིས་པའི་བར་སློབ་པའི་ཟུང་འཇུག་པཅས་གྲུབ་ནས།མཐར་དག་པ་གཉིས་ལྡན་གྱི་ཡུལ་དང་ཡུལ་ཅན་གྱི་འོད་
གསལ་བརྟེན་པ་ཆོས་ཀྱི་སྐུ་དང་།རླུང་སེམས་ཙམ་ལས་གྲུབ་པའི་རྟེན་གཟུགས་སྐུ་ལོངས་སྤྱོད་རྫོགས་པ་གཉིས་ཀྱང་ངོ་བོ་གཅིག་ལ་ལྡོག་པས་ཐ་དད་དུ་དབྱེ་བ་ཡེ་ཤེས་ཀྱི་སྐུ་ནི་མཐར་ཐུག་གི་ཟུང་འཇུག་སྟེ།དེ་ལྟར་ན།སྒྱུ་ལུས
འོད་གསལ་ཟུང་འཇུག་རྣམས་ཐོག་མར་ཚིག་དོན་ལ་བརྟེན་ནས་ཤེས་རབ་ཁྱད་པར་ཅན་གྱིས་སྤྱི་དོན་ཉམས་སུ་བླངས་ཤིང་།ཐབས་ཁྱད་པར་ཅན་རླུང་དང་གཏུམ་མོའི་རྣལ་འབྱོར་སོགས་ཀྱིས་བསྐྱངས་པས་སྦས་དོན།
འགྲུབ།དེ་ལས་སློབ་པ་དང་མི་སློབ་པ་མངོན་ཏུ་འགྱུར་བ་ནི་ནང་གི་ས་ལམ་བགྲོད་པ་ཞེས་བྱའོ།།ལྔ་པ་ལམ་གྱི་ཚད་མཐུད་འཕོ་བའི་རྣལ་འབྱོར་ལ་གཉིས།སྦྱང་བ་དང་།ལས་ལ་སྦྱར་བའོ།།དང་པོ་
ལ་གསུམ།སྐུ་གསུང་ཐུགས་ཀྱི་འཕོ་བའོ།།དང་པོ་ལུས་གན་དང་ལྡན་པས་རང་ལྷར་གསལ་བའི་སྟོང་རའི་དབུས་སུ་རྩ་དབུ་མ་ཕྱི་དཀར་ལ་ནང་དམར་བ་ཡར་སྟེ་ཚངས་བུག་ཏུ་ཟུག་པ་ལ་ཧཾ་མགོ་བོ་མཐུར་བསྟན་གྱིས་བཀག་ཅིང་།
མར་སྣེ་ལྟེ་འོག་ཏུ་ཕུག་རྡུགས་སུ་ཡོད་པ།སྙིང་གར་སྨྱུག་མའི་ཚིགས་འགག་པ་ལྟ་བུའི་པདྨའི་གདན་གྱི་སྟེང་དུ་རང་གི་རླུང་སེམས་ཀྱི་ངོ་བོ་མི་གཡོ་བའི་སྐུ་ཚོན་གང་པ་འཕར་ཡིད་ཡིད་བྱེད་པའི་ཐུགས་ཀར་ཧཱུཾ་སྔོ་སྐྱ་སྤུས་བྲིས

པ་ལྟ་བུ་གསལ།དེ་ལས་འོད་ཟེར་འཕྲོས།བླ་མ་མི་གཡོ་བ་སྤྱན་དྲངས།རང་གི་སྤྱི་གཙུག་ཏུ་བཞུགས་པ་ལ་ཡིད་ཀྱིས་ཕྱག་མཆོད་འབུ་ལ།ཡེ་ཤེས་གོང་འཕྲོར་འགྱུར་བའི་གསོལ་བ་འདེབས་ཤིང་མོས་གུས་དྲག་ཏུ་བྱ།།།
འོག་སྒོ་འཐེན།ཚིགས་པ་བསྲང་།ལག་པ་མཉམ་བཞག་ལྟེ་འོག་ཏུ་བཅར།རླུང་རོ་བསལ་ལ།རླུང་ནང་དུ་མནན་པས་སྙིང་གའི་ཡིད་མ་ཅུང་ཟད་ཡར་བཏེགས་པར་བསྒོམ།དེ་བཞིན་བུམ་ཅན་ཁུག་པ་རེ་རེས་ཡར་ཡར་བཏེགས
ནས་མཐར་སྤྱི་བོའི་ཧཾ་ལ་རེག་རེག་འདུག་པར་མོས།སླར་སྙིང་ཁར་ཕབ་ལ་རླུང་བཏང་བ་བཅས་དེ་ལྟར་རྟགས་མཐོན་གྱི་བར་དུ་འགྲོ་ལྡོག་སྤེལ་མར་སྦྱང་།ཐུན་འཇོག་པའི་ཚེ་ཚངས་བུག་ཧཾ་གིས་བཀག།ཡི་དམ་སྙིང་གར་བརྟུན་པར།
བཞུགས་པར་མོས།གཉིས་པ་ནི།ལུས་གནད་རླུང་སྦྱོར་དང་ལྡན་པས་ཡི་དམ་ཝལ་གྱིས་བསྒོམ།ཨོཾ་ཙཎྜ་མ་ཧཱ་རོ་ཥ་ཎ་ཧཱུྃ་བརྗོད་པས།ཆོས་ཐམས་ཅད་སྒྲ་བརྙན་ཙམ་དུ་བསམ།ཕཊ་ཅེས་བརྗོད་པས་སེམས་
ཉིད་བྲག་ཆ་ཡལ་བ་ལྟ་བུར་བསམ།དགེ་བཤེས་སྣེ་ཟུར་བཻ་སྐུ་འདའ་ཁར།ཨོཾ་ཙཎྜ་མ་ཧཱ་རོ་ཥ་ཎ་ཧཱུཾ་ཞེས་གསུང་ཞིང་ཅུང་ཞིག་བཞུགས་ནས།ཕཊ་ཅེས་གསུང་ནས་སྤྱན་གྱེན་ལ་ཐིག་མཛད་ནས་གཤེགས།སྤྱི་བོའི་གཙུག་ཏུ།
རླངས་པ་རྔ་ཁོག་ཁ་ཕྱེ་བ་ཙམ་བྱུང་སྐད།འདི་འཕོ་བ་ཁོ་ནར་མ་ཟང་མི་དང་མི་མ་ཡིན་གྱི་གནོད་པ་བར་ཆད་བྱུང་དུས་ཀྱང་བསྒོམ་པས་འཕྲལ་དུ་ཞི་བར་གསུངས་སོ།།གསུམ་པ་ནི།གཞན་སྔར་སྐུའི་འཕོ་བ་དང་ཁྱད་མེད་ཅིང་།
དམིགས་པའི་བསྒྱུར་སོ་སྙིང་ཁར་སྐུ་བསྒོམ་པའི་ཚབ་ཏུ།རླུང་སེམས་ཀྱི་ངོ་བོ་ཧཱུཾ་ཡིག་སྔོ་སྒྲ་འོག་ནས་ཉི་དམར་པོས་འདེགས་ཤིང་།སྟེང་ནས་ཀ་དཀར་པོ་མགོ་མཐུར་བསྟན་གྱིས་གནོན་པའི་ཚུལ་དུ་བསལྔ།རླུང་བཟུང་།ཡིད

ཀྱིས་ཀཾ་ཞེས་དལ་བུར་བརྗོད་པས་ཀས་ཡར་འཐེན།ཧི་ཞེས་དྲག་པོའི་ཚུལ་གྱིས་བརྗོད་པོས་ཉིས་འཕུལ་ནས་རླུང་ཁུག་རེ་རེ་བཞིན་ཇི་མཐོ་ཇེ་མཐོ།མཐར་ཧཱུཾ་ལ་རེག་རེག་འདུག།ཀ་ཞེས་དྲག་པོར་ཡིད་ཀྱིས་བརྗོད་པས་
དེས་གནོན་ཏེ་སྙིང་ཁར་བབ་པ་བསམ།འཕྲོས་སྔར་བཞིན་སྦྱང་ངོ་།།གཉིས་པ་ནི།འཆི་བསྐུ་སོགས་ཀྱིས་མི་ཟློག་པའི་འཆི་ལྟས་བྱུང་བ་ན།ཉེས་བྱས་ལ་བཤགས་སྡོམ།ལུས་ལོངས་སྤྱོད་མ་ཆགས་མ་ཞེན་པར་བླ་མ་དཀོན་མཆོག།
ལ་ཕུལ་ཏེ་དག་པའི་ཞིང་ཁམས་སུ་འགྲོ་བའི་འདུན་པ་སྤྲོ་དུ་དེ་བས།འཆི་བ་ལ་བབ་པ་ན།དམིགས་པའི་གནང་སྔ་མ་རྣམས་ལས་རང་གི་གོམས་ཆ་གང་ལ་ཆེ་ཞིང་སྐབས་དེར་ཡིད་ཡུལ་དུ་འཆར་གང་བདེ་བ་ཞིག་ལ་གནད་དུ
བསྣུན།དེའང་སྐུ་དང་ཐུགས་གཉིས་ལ།སྐུ་དང་ཡིག་འབྲུ་དབུ་མའི་ཡར་སྡེའི་ཧཾ་ཡིག་ལ་བསྟིམ།དེ་ཉིད་སྲུངམ་ཡིག་འབྲུ་དང་དབྱེར་མེད་དུ་གྱུར་པ་སྤྱི་བོའི་ཡི་དམ་གྱི་ཐུགས་ཀར་རྒྱང་གིས་བསྟིམ།དེ་ཉིད་དག་པའི་ཞིང་དུ་གཤེགས།
པའིམ་མི་དམིགས་པར་འཇོག་པར་གང་བདེར་བྱའོ།།དྲུག་པ་བློ་ཆོད་པར་དོའི་རྣལ་འབྱོར་ལ་གཉིས།སྦྱང་བ་དང་།ལས་ལ་སྦྱར་བའོ།།དང་པོ་ནི།ཚོགས་དྲུག་གི་ཡུལ་དུ་སྣང་ཚད་ཐམས་ཅད་བར་དོ་ཡིན།དེའང
དེན་པར་མ་གྲུབ་སྙམ་དུ་ངེས་ཤེས་བསྐྱེད་ལ་དྲག་ཏུ་བསྒོམ།བློ་འབྱངས་ནས་ངེས་པར་བར་དོ་ཡིན་སྙམ་དུ་ཐག་ཆད་པ་ན།སྐུ་ལུས་འོད་གསལ་སོགས་རང་ཉིད་དགེ་སྦྱོར་གང་ལ་གོམས་པ་དེ་དང་བསྲེ་ནས་ལམ་དུ་ཁྱེར་ཞིང་གནད་དུ།
ཏང་བར་བྱའོ།།གཉིས་པ་ནི།འཆི་བར་གཞིའི་འོད་གསལ་འཆར་བའི་སྐབས་ལམ་གྱི་འོད་གསལ་ལ་གོམས་པས་འོད་གསལ་མཐུ་འཕྲོད་པར་མ་གྱུར་ན།སྲིད་པ་བར་དོའི་སྣང་བ་འཆར་བས་སྐབས་དེར་སྔར་གྱི་གོམས་སྟོབས།

ཀྱིས་རྒྱུ་བྱས་ཏེ།བར་དོལ་བར་དོ་ཡིན་པར་ཤེས་པའི་ཚེ་གོམས་འདྲིས་གང་ལ་ཆེ་བའི་དགེ་སྦྱོང་དང་བསྲེས་ཏེ་ལམ་དུ་བཏང་།ཁྱད་པར་སྣང་བ་ཐམས་ཅད་མི་གཡོ་བའི་སྐུ།གྲགས་པ་ཐམས་ཅད་ཙཎྜ་མའི་སྔགས།དྲན་ཟློག་ཐམས་ཅང་།
རྣམ་པར་མི་རྟོག་པའི་ཡེ་ཤེས་སུ་རྒྱས་འདེབས་པ་དང་།སྒྱུ་ལུས་པས་རྨི་ལམ་སྐུ་མ་ལྟ་བུར་བསྲེ་བ་རང་བྱིན་རླབས་ཀྱི་རྣལ་འབྱོར་བསྒོམ་པ་དང་།འོད་གསལ་བས་རིལ་འཛིན་རྗེས་གཞིག་གང་རུང་གིས་མངོན་པར་བྱང་ཆུབ་པའི་རིམ་པ་བསྒོམ་པ།
དང་།ཡང་འཁྲུལ་སྣང་འཆར་བའི་ཚེ་ཟུང་འཇུག་གི་ལྷ་སྐུར་ལྡང་བ་སོགས་ཀྱིས་གྲོལ་འབྲས་མངོན་ཏུ་བྱེད་པར་འགྱུར་རོ།།གསུམ་པ་རྗེས་ཀྱི་བྱ་བ་ལ་གཉིས།དངོས་དང་།ཞར་བྱུང་ངོ་།།དང་པོ་ནི།མཚན་བཅས་མཚན་མེད་རྣལ་འབྱོར་གླང་།།
ལ་འཇུག་ཀྱང་ཐམས་ཅད་ཀྱི་རྗེས་ཐོག་ཏུ་བྱང་ཆུབ་སྤྱོད་པའི་སྨོན་ལམ་ཁྱད་པར་ཅན་མང་པོ་གདབ།འཁོར་གསམ་ཡོངས་དག་གི་བསྔོ་བ་དངོས་སམ་རྗེས་མཐུན་པས་དགེ་རྩ་བྱང་ཆུབ་ཀྱི་རྒྱ་མཚོར་སྤེལ།ཐུན་མཚམས་རྣམས་སུའང་དངོས་གཞིའི
ཉམས་མྱོང་དང་མ་བྲལ་བའི་དྲན་ཤེས་ཀྱིས་སྤྱོད་ལམ་ལ་འཇུག་སྟེ་རྣམ་པ་ཀུན་ཏུ་ཉམས་རྟོགས་གོང་འཕེལ་དུ་འགྱུར་ཞིང་སྒོ་གསུམ་ངོན་ཡོད་དུ་འགྱུར་བ་ལ་བསླབ་བོ།།གཉིས་པ་ཞར་ཐུང་དེ་ཐམས་ཅད་སྟན་ཐོག་གཅིག་ཏུ་ཉམས་སུ་ལེན་ན།སྔོན
འགྲོ་ཡོངས་རྫོགས་སམ།བསྡུ་ན་སྐྱབ་སེམས་ཚོགས་བསགས་ཙམ་གྱི་རྗེས།དངོས་གཞི་ལྷའི་རྣལ་འབྱོར་ཐུན་མོང་ཁྱད་པར་དང་བཅས་རྫོགས་པར་བསྒོམ་པའི་མཐར།ཆོས་དྲུག་ལས་གཏུམ་མོའི་དམིགས་པ་རེ་དང་།གཞན་ཇི་ལྟར་རིགས་པ
བསྒོམ་རྗེས་འོད་གསལ་དུ་ཞུགས་ཏེ།ཟུང་འཇུག་ཏུ་ལྡངས་ནས།སྲུང་བའི་རྣལ་འབྱོར་དང་བཅས་ཐུན་མཚམས་ལ་འཇུག་པར་བྱའོ།།གནས་སྐབས་མཐར་ཐུག་ཡོན་ཏན་ཀུན།།རྣལ་འབྱོར་འདི་ལས་འབྱུང་བའི་ཕྱིར།།ཟབ་ཅིང་རྒྱ་ཆེའི་བཅུད་མཆོག

ལ།།སྐོམ་པས་ཆུ་མཚོ་བཞིན་ཏུ་རོལ།།བཀའ་གདམས་ལྷ་བཞིའི་ཁྲིད་ལས་མི་གཡོ་ཆོས་དྲུག་གི་ཁྲིད་ཀྱི་ལེ་ཚན་ནོ།།ཇོ་བོ་ཡབ་སྲས་ཞལ་གྱི་ལུང་།།གདམས་ངག་ལུགས་དང་མན་ངག་ལུགས།།ཟུང་འབྲེལ།།
མདོ་སྔགས་ཀུན་གྱི་བཅུད།།བདག་གི་སྐལ་པོ་བཟང་པོས་ཐོབ།།ལུང་རྟོག་ཆ་ཤས་མ་རྫོགས་པས།།ལེགས་བཤད་འོད་དཀར་སྤྲོ་བའི་མཐུ།།དམན་ཀྱང་ཀུན་མཁྱེན་བླ་མའི་བཀའ།།སྤྱི་བོར་བཀོད་ནས་ཟིན་ཆུང་སྤེལ།།དགེ་བས།
སྐྱེ་བོ་ཐམས་ཅད་ཀྱིས།།སྟོང་དང་རྟེན་འབྱུང་ཚུལ་རྟོགས་ཤིང་།།ཟབ་ལམ་བགྲོད་པའི་མཐུ་ཐོབ་ནས།།ཟུང་འཇུག་གོ་འཕང་མངོན་བྱེད་ཤོག།ཅེས་པ་འདིའང་རྗེ་བཙུན་འཇམ་པའི་དབྱངས་དགེ་བའི་བཤེས་གཉེན་གྱི་ཚུལ་སྟོན་པ་ཁྱབ།
བདག་ཐམས་ཅད་མཁྱེན་གཟིགས་ཆེན་པོ་འཇམ་དབྱངས་མཁྱེན་བརྩེའི་དབང་པོའི་ཞལ་སྔ་ནས།ཟབ་ཁྲིད་བཀའ་དྲིན་ཏུ་སྩལ་པའི་ཚེ་རེག་ཟིག་འབྲི་བར་འོས་པའི་བཀའ་སྩལ་གནང་བ།ཤེར་བརྩོན་དམན་པས་གསུང་རྣམ།།
པ་ཐམས་ཅད་དང་ལྡན་པའི་ཆོས་ཀྱི་འཁོར་ལོ་ལས་ཆ་ཙམ་ཡང་འཛིན་པར་མ